Der er et lille lavtryk i Oslobugten, som bevæger sig ned mod Kattegat.  Det kan give snebyger visse steder i Nordjylland. - Det giver snebyger til det nordlige og nordvestlige Jylland henover dagen, siger meteorolog Danny Høgsholt fra TV2 Vejret. Det er svært at sige, hvor der vil falde sne og det er også begrænset, hvor meget der vil falde. - De steder der får sne, vil få et drys på et par centimeter, men nogle steder kan der falde op til maksimalt 5 centimeter, siger Danny Høgsholt. Især i Thy, Han Herred og det vestlige Vendsyssel er der størst chance for, at der kommer sne i dag. Selvom det bliver en lille mængde sne, så skal man stadig være opmærksom på, at det kan give glatte veje.

Opsummering:
Et lille lavtryk der bevæger sig over Skagerrak, kan give snebyger i dele af Nordjylland.